নগাঁও জিলাৰ চামগুৰি এ এছ ই বিৰ উপ সংমণ্ডল বিষয়া কাৰ্যালয়ৰ অন্তৰ্গত পুৰণিগুদাম স্থিত এ এছ ই বি কাৰ্যালয়ৰ কৰ্মচাৰীক দুৰ্বৃত্তই কাৰ্যালয়তে মাৰপিট কৰা ঘটনাৰ এজন পলাতক অপৰাধীক আৰক্ষীই কৰায়ত্ত কৰিবলৈ সক্ষম হয়।
জানিব পৰা মতে শনিবাৰে আগবেলা ভাগত পুৰণিগুদাম আৰু চামগুৰি আৰক্ষীয়ে পুৰণিগুদাম ন-আলিমুৰত গোপন সূত্ৰৰ পম খেদি অভিযান চলাই এজন অপৰাধীক নিজ গৃহৰ পৰা কৰায়ত্ত কৰিবলৈ সক্ষম হয়। গ্ৰেপ্তাৰ হোৱা অপৰাধীজনৰ নাম হ'ল চমিৰুল হ'ক ওৰফে বাবুল (৩৮)।
উল্লেখ্য যে যোৱা ২৭ আগষ্টৰ সন্ধিয়া কেইবাজনো দুৰ্বৃত্তই পুৰণিগুদামস্থিত এ এছ ই বিৰ কাৰ্যালয়ত কৰ্মৰত কৰ্মচাৰী স্বতি বৰা আৰু ৰঞ্জিত তামুলীক প্ৰহাৰ কৰি গুৰুতৰভাৱে আহত কৰে। পৰবৰ্তী সময়ত আঁহত পৰিয়ালে চামগুৰি আৰক্ষী থানাত এজাহাৰ দাখিল কৰে।
উক্ত এজাহাৰৰ ভিত্তিত শনিবাৰে আৰক্ষীয়ে অভিযান চলাই এজন অপৰাধীক কৰায়ত্ত কৰে যদিও গোচৰ ৰুজু হৈ থকা আন এজন অপৰাধী চমিৰুল হ'কৰ একে গাঁৱৰে ন- আলিমুৰৰ কালিম উদ্দিনক কৰায়ত্ব কৰিবলৈ সক্ষম হোৱা নাই।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
